MT
C 193/34
Il-Ġurnal Uffiċjali tal-Unjoni Ewropea
12.5.2022
Id-dispożizzjoni inizjali ġiet ikkompletata biex jiġi speċifikat li din qed tirreferi għall-ħaruf tal-ħalib filwaqt li żdiedet waħda identika għall-hekk imsejjaħ ħaruf għall-qatla.
Il-projbizzjoni tal-użu ta’ antibijotiċi inżammet għall-ħrief tal-ħalib, iżda dan l-istess użu huwa awtorizzat għall-hekk imsejħa ħrief għall-qatla skont il-mard li jitfaċċa, u fuq riċetta tal-veterinarju biss u bl-osservanza tal-iskadenzi regolatorji relatati mal-użu ta’ dawn il-prodotti, filwaqt li ġie impost minimu ta’ sebat ijiem bejn it-tmiem ta’ kwalunkwe kura u t-tbiċċir jekk din il-kura ma tkunx teħtieġ perjodu ta’ stennija ta’ sebat ijiem.
Din il-kura hija awtorizzata għall-hekk imsejjaħ ħaruf għall-qatla, peress li dan huwa annimal akbar fl-età u għalhekk jista’ jkun espost għal mard li jeħtieġ l-użu tagħha.
Din l-emenda għall-Ispeċifikazzjoni tal-Prodott ma taffettwax id-Dokument Uniku.
Fil-kapitolu:
5.2
Ġbir tal-ħrief (dik li qabel kienet “Tluq mill-azjenda u trasport”)
Tneħħa l-paragrafu li ġej: “Ħaruf jista’ jinbiegħ malli jilħaq piż ħaj minimu ta’ 9 kg u massimu ta’ 16-il kg.
L-annimal jista’ mbagħad jittieħed fil-post tal-ġbir.
It-trasport isir fil-kundizzjonijiet definiti mill-istandard AFNOR NF V 00-051.
L-istandards ta’ okkupanza talvetturi jridu jiġu rrispettati biex jiġu evitati l-iffullar u t-tagħbija żejda.”
Għall-ewwel parti, l-informazzjoni tirrigwarda biss lill-ħaruf tal-ħalib; barra minn hekk il-piż ħaj tneħħa iżda l-piż tal-karkassa nżamm fil-parti sussegwenti li tirrigwarda t-tbiċċir.
Imbagħad il-punti l-oħrajn ta’ dan il-paragrafu huma ripetizzjoni tar-regolamenti ġenerali, u għalhekk tneħħew.
Żdied il-paragrafu li ġej: “L-annimali jiġu mmaniġġjati bil-galbu waqt it-trobbija u b’mod partikolari waqt l-għażla biex jitilqu mill-azjenda sabiex jiġi evitat kemm jista’ jkun kwalunkwe sors ta’ stress.
Mhuwiex permess li l-annimali jinqabdu missuf.
Huwa pprojbit li l-annimali jingħataw sedattivi qabel it-trasport.
” Dan il-paragrafu jippermetti li jiġu rregolati l-kundizzjonijiet ta’ mmaniġġjar tal-annimali waqt l-operazzjonijiet ta’ ġbir u ta’ trasport.
Tneħħiet id-dispożizzjoni li ġejja: “Malli jaslu fil-post tal-ġbir, issir għażla.
Hawnhekk jintgħażlu diġà l-annimali li ma jkunux IĠP (li jkollhom marka bil-kulur fuq daharhom u li jiġu identifikati fuq in-nota tal-kunsinna) minn dawk li jkunu IĠP.
It-tekniku jeskludi mil-lott tal-IĠP dawk li jkunu rqaq iżżejjed (jekk ikun hemm dubju, tinħass il-parti lombari tal-ħaruf u jekk l-għadam tas-sinsla jinħass maqbuż, il-ħaruf jiġi deklassifikat), dawk li jkollhom difetti fiżiċi (zopop...).
Jinħassu l-kustilji tal-ħaruf biex tiġi vverifikata l-preżenza tal-muskoli u l-kisja ta’ xaħam tal-annimal tiġi mkejla fuq l-għajnejn.
Ġeneralment, din l-operazzjoni ssir dejjem mill-istess tekniku.
L-esperjenza u l-għarfien tiegħu jippermettulu jiġġudika malajr jekk il-ħaruf ikunx konformi mal-IĠP jew le.
Il-lottijiet ta’ ħrief li aktarx jintgħażlu biex jingħataw l-IĠP jiġu miġbura f’lottijiet.
Meta l-kwantitajiet miġbura jonqsu jew il-vjeġġi jkunu akbar, il-ħrief miġbura fil-post tal-ġbir jistgħu jintbagħtu f’ċentru ta’ raggruppament f’lottijiet fejn jintgħażlu qabel ma jitilqu għall-biċċerija.” u ġiet issostitwita minn din: “Meta l-kwantitajiet miġbura jkunu żgħar, il-ħrief jistgħu jinġabru għall-ewwel f’post tal-ġbir.
Din il-fażi tikkonsisti biss fil-ħatt ta’ lottijiet żgħar ta’ ħrief f’post speċifiku, biex jiġi ffurmat lott ikbar li jinġarr lejn iċ-ċentru ta’ raggruppament f’lottijiet jew direttament lejn il-biċċerija.
B’hekk it-trasport jiġi kondiviż.
L-għalf mhuwiex permess fil-post tal-ġbir.
Jekk ikun hemm waqfa f’ċentru ta’ raggruppament f’lottijiet, l-annimali mhux IĠP (li jkollhom marka bil-kulur fuq daharhom u li jiġu identifikati fuq in-nota tal-kunsinna) jintgħażlu minn dawk li aktarx ikunu IĠP.
Dawk li jkunu rqaq wisq u/jew ikollhom difetti fiżiċi (zopop...) jiġu esklużi mil-lott tal-IĠP.
Il-kundizzjonijiet tal-għalf, tal-alloġġ u tas-saħħa fiċ-ċentru tar-raggruppament f’lottijiet huma l-istess bħal dawk fl-azjenda.”